মামলা সূত্রে জানা যায়, মৃত খলিলুর রহমান কুমিল্লা সদরের কালিরবাজারে একটি স্টুডিওসহ পাঁচটি দোকানের মালিক ছিলেন। ব্যবসায়ীক ক্ষেত্রে পাশ্ববর্তী উজিরপুর গ্রামের আলমগীর হোসেনের সাথে তার সম্পর্ক সৃষ্টি হয়। এক পর্যায়ে আলমগীর হোসেনের পরিবারের সকল সদস্যদের সাথেও খলিলুর রহমানের সাথে সম্পর্ক তৈরি হয়। সম্পর্কের একপর্যায়ে খলিল আলগীরের মেয়ে রুনা আক্তারের (১৯) সাথে পরকিয়ায় জড়িয়ে পড়ে। খলিলুর রহমানের স্ত্রী ও ছেলে থাকা শর্তেও পরক্রিয়ায় জড়িত হওয়ায় পর আলমগীর, তার স্ত্রী শাহিদা বেগম চাপ দেয় রুনা আক্তারকে বিবাহ করার জন্য। এক পর্যায়ে ২০১৭ সালের ৪ সেপ্টেম্বর রাতে কালিরবাজারে নিপা স্টুডিও থেকে রুনা আক্তার ও তার মা শাহিদা বেগম ফুসলাইয়া পাশ্ববর্তী বরুড়া উপজেলার আমতলী খটকপুর গ্রামের নানার বাড়িতে নিয়ে যায়। সেখানে খলিলুর রহমানকে বিয়ের জন্য জোর করলে খলিল অস্বীকার করলে তাকে কৌশলে হত্যা করে। পরদিন ৫ সেপ্টেম্বর সকালে খলিলের পরিবারকে জানানো হয় খলিল স্ট্রোক করেছে। তাকে কুমিল্লা টাওয়ার হাসপাতালে নেওয়া হয়েছে। খলিলের পরিবার বিশ্বাস করে হাসপাতাল থেকে মরদেহ এনে পারিবারিক কবরস্থানে দাফন করে।